III เด้งต่อ 8% โบรกแนะ “ซื้อ” เป้า 18.20 บ. ลุ้นกำไรปีนี้ 653 ล้าน
III ดีดต่อ 8% ลุ้นกำไรปี 66 แตะ 653 ล้านบาท รับธุรกิจบริการภาคพื้นคาดว่าส่วนแบ่งกำไรเพิ่มขึ้น โบรกยังคงแนะนำ “ซื้อ” ราคาเป้าหมาย 18 บาท
III ดีดต่อ 8% ลุ้นกำไรปี 66 แตะ 653 ล้านบาท รับธุรกิจบริการภาคพื้นคาดว่าส่วนแบ่งกำไรเพิ่มขึ้น โบรกยังคงแนะนำ “ซื้อ” ราคาเป้าหมาย 18 บาท
7 มี.ค. 2566

ผู้สื่อข่าวรายงานว่า วันนี้ (7 มี.ค. 66)  ราคาหุ้น บริษัท ทริพเพิล ไอ โลจิสติกส์ จำกัด (มหาชน) หรือ III ณ เวลา 14:42 น. อยู่ที่ระดับ 14.00 บาท  บวก 1.00 บาท หรือเพิ่มขึ้น 7.69% สูงสุดที่ระดับ 14.20 บาท ต่ำสุดที่ระดับ 13.10 บาท ด้วยมูลค่าการซื้อขาย 109.16 ล้านบาท

บล.คิงส์ฟอร์ด ระบุในบทวิเคราะห์ ประเมิน III ว่าแนวโน้มกำไรปกติปี 66 จะยังคงเติบโตต่อเนื่อง หนุนจากธุรกิจ Air freight ตามปริมาณเที่ยวบินในภูมิภาคที่ฟื้นตัว หลังจีนเลิกนโยบาย Zero-Covid และเปิดประเทศเร็วกว่าคาด ช่วยชดเชยค่าระวางที่ปรับลดลงตามการเพิ่มขึ้นของอุปทาน เช่นเดียวกับธุรกิจ GSA ที่ ANI เข้าซื้อหุ้น Asia GSA (M) ครบ 100% (III ถือ ANI 51.66%) จะเริ่มรับรู้ส่วนแบ่งกำไรมาเต็มในไตรมาส 1/66 คาดว่า ANI จะสร้างกำไรในปี 66 ราวประมาณ 870 ล้านบาท และในปี 67 ราวประมาณ 1 พันล้านบาท
ส่วนการสปินออฟ ANI ตามแผนจะยื่นไฟลิ่งเดือน เม.ย. และคาดเข้าตลาดช่วงไตรมาส 4/66 ขณะที่ธุรกิจ Sea freight ซึ่งไม่ใช่รายได้หลักถูกกดดันจากอุปทานส่วนเกินและปริมาณการค้าโลกได้รับผลกระทบจากภาวะเงินเฟ้อ รวมถึงเศรษฐกิจชะลอตัว
นอกจากนี้ธุรกิจบริการภาคพื้นคาดว่าส่วนแบ่งกำไรจาก AOTGA จะเพิ่มขึ้นต่อเนื่องตามการฟื้นตัวของเที่ยวบิน และจำนวนผู้โดยสาร อีกทั้งมีโอกาสขยายการให้ไปยังสนามบินสุวรรณภูมิถือเป็น Upside ที่จะเพิ่มขึ้นในอนาคต ส่วนธุรกิจการขนส่งทางรางน่าจะเห็นความชัดเจนในครึ่งหลังของปี 66
ทั้งนี้ จึงปรับเพิ่มประมาณการกำไรสุทธิปี 66 เป็น 653 ล้านบาท ยังคงคำแนะนำ “ซื้อ” ประเมินราคาเหมาะสมที่ 18.20 บาท